Diari Oficial de la Generalitat Valenciana


Sumari del DOGV 6980, del 07-03-2013 (2013/2181)

Notificació de la sentència dictada en el procediment de divorci contenciós número 35/2012.
-------------------------------------------------------------------------------------------

### Dades del document

Número de DOGV
:   6980

Data del DOGV
:   07-03-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/2181


Organisme emissor
:   Jutjat de Violencia Sobre la Dona Número 4 de València

Tipus de document
:   Edicte

Notificació de la sentència dictada en el procediment de divorci contenciós número 35/2012. [2013/2181]  
Procediment: divorci contenciós 000035/2012-C.  
De: Felicita Sauquillo Herreros.  
Procurador: Darío Baeza Díaz-Portales.  
Contra: Joaquín Suárez Tendero.  
Procurador/a: -   
En este procediment de divorci contenciós número 35/2012, seguit a instàncies de Felicita Sauquillo Herreros contra Joaquín Suárez Tendero, s'ha dictat la Sentència número 31/2012, que té la part dispositiva, literalment, com seguix:  
«Sentència número 31/2012  
Jutgessa que la dicta: Ana Canto Ceballos.   
València, 22 de desembre de 2012  
Demandant: Felicita Sauquillo Herreros.   
Procurador: Darío Baeza Díaz-Portales.   
Advocat: Eduardo Fco. Montes Hernández.  
Demandat: Joaquín Suárez Tendero.   
Objecte del juí: la declaració de divorci del matrimoni format per les parts mencionades.   
Dispositiva  
Estime parcialment la demanda interposada per Felicita Sauquillo Herreros, representada pel procurador senyor Baeza Díaz-Portales i assistida pel lletrat senyor Montes Hernández, contra Joaquín Suárez Tendero, en situació de rebel·lia processal, sent-hi part el ministeri fiscal; declare la dissolució del matrimoni per divorci dels litigants esmentats, amb tots els efectes inherents a la declaració mencionada, i queden revocats els consentiments i poders atorgats entre els cònjuges, amb la disposició de les mesures següents:   
1. La pàtria potestat sobre els fills menors, I., de 14 anys, i M., de 9 anys, serà compartida pels seus pares, els quals l'exerciran de manera conjunta, tenint-ne la guarda i custòdia la mare.  
2. S'establix el dret que té el pare a tindre els fills en companyia seua els caps de setmana alterns des del dissabte a les 10.00 hores fins al diumenge a les 20.00 hores, açò és, amb pernocta; els xiquets han de ser arreplegats i lliurats al domicili de la mare per una persona major d'edat responsable que designe el pare, mentres subsistisca la prohibició d'aproximació que pesa sobre el pare dels menors en relació amb la mare.  
3. Quant a les vacacions escolars, es fixa el dret que té el pare a tindre els xiquets en companyia seua la meitat dels períodes de vacacions d'estiu, Setmana Santa, Falles i Nadal, amb el mateix règim de lliurament i arreplega dels menors; en cas de desacord entre els progenitors, en triarà els períodes els anys parells la mare, i els anys imparells el pare. I caldrà informar-ne l'altre progenitor amb un mes d'antelació.   
  
4. El pare pagarà en concepte de pensió d'aliments a favor dels fills menors la quantitat de 314 euros mensuals per ambdós fills, que ha de pagar en els cinc primers dies de cada mes i en 12 mensualitats a l'any en el compte que designe la mare. Les quantitats esmentades s'actualitzaran anualment, de conformitat amb el percentatge que experimenten els ingressos fixos de l'obligat al pagament, i, en cas que no els acredite, segons l'índex de preus de consum. Així mateix, pagarà a mitges els gastos extraordinaris que es produïsquen pels seus fills menors, havent d'ajustar-se al que establix l'article 7.3 de la Llei 5/2011, valenciana, de relacions familiars. Ha de pagar des de la data de presentació de la demanda de conformitat amb el que establix l'article 148 del Codi Civil.  
5. S'atribuïx l'ús de la vivenda familiar als fills menors i a la mare, a qui s'atribuïx la guarda i custòdia dels menors, i en companyia de la qual han de viure, amb la limitació temporal de la majoria d'edat dels fills, sense perjuí del que establix l'article 7 de la Llei 5/2011, valenciana, de relacions familiars, quant a la possibilitat de cessament o modificació de l'ús esmentat.   
6. Quant al pagament de les quotes de la hipoteca que grava l'habitatge familiar, de la qual són cotitulars ambdós parts, té el caràcter de deute de la societat de guanys, i han de ser pagades a mitges per ambdós, tot això sense perjuí que els saldos creditors per pagaments que excedisquen de la proporció esmentada efectuats per un dels dos copropietaris es computen com a crèdit a favor seu en la realització de les operacions de particions de la liquidació de la societat de guanys.   
  
7. No pertoca fixar una pensió d'aliments en favor de Felicita Sauquillo Herreros.   
8. No és procedent la imposició de costes.   
Notifiqueu esta resolució a les parts i feu-los saber que no és ferma i que s'hi pot interposar un recurs d'apel·lació davant de l'Audiència Provincial de València en el termini de 20 dies, comptador des de l'endemà de la notificació.  
Esta és la meua sentència, que s'ha de notificar de forma legal a les parts i de la qual ha de quedar una testimoniança en les actuacions, i que una vegada siga ferma es notificarà al registre civil on conste la inscripció del matrimoni, que pronuncie, mane i firme.»  
I atés que el demandat, Joaquín Suárez Tendero, es troba en parador ignorat, expedisc este edicte a fi que li valga de notificació de forma deguda.  
  
València, 26 de febrer de 2013.- El secretari judicial: José Ricardo Belenguer Verduch.